વર્ષ ૧૯૫૨માં સ્થપાયેલી આ સંસ્થા ડી.ટી.સી.(ડ્રોઈંગ ટીચર્સ સર્ટીફીકેટ કોર્સ) અને પેઇન્ટિંગ જેવા અભ્યાસક્રમોના અમલીકરણ માટે સ્થાપવામાં આવી હતી. તેમાં શિલ્પ અને સિરામિક્સ જેવા અભ્યાસક્રમો પણ ચાલતા હતા. તે સમયે મુંબઈ રાજ્યમાં આવેલી સર જે.જે.સ્કૂલ ઓફ આર્ટ્સના અભ્યાસક્રમો અધિકૃત અભ્યાસક્રમો ગણવામાં આવતા હતા . પરિણામે શેઠ ચી.ન.કલા મહાવિદ્યાલયમાં પણ આજ અભ્યાસક્રમો દાખલ કરવા માં આવ્યા પરંતુ ગુજરાત રાજ્ય ની રચના થયા પછી અભ્યાસક્રમો માં સમયની માંગ પ્રમાણે ઈચ્છનીય ફેરફારો થયા. અને તે પ્રમાણે આધુનિક સમય ને અનુરૂપ અભ્યાસક્રમો ઘડાયા. વર્ષ ૧૯૬૦માં સંસ્થાનો પાયો નાખવામાં આવ્યો અને તેના સ્થપતિ હતા શ્રી સુરેન્દ્રનાથ કાર જેઓ ટાગોરના શાંતિનિકેતનના પણ સ્થાપિત હતા. પૂર્વપ્રધાનમંત્રી શ્રી મોરારજીભાઈ દેસાઈનાં હસ્તે મકાનો પાયો નાંખવામાં આવ્યો હતો.